Imtella' Ġunju 15, 2020 - Aġġornata 15 Ta' Ġunju, 2020 1:41pm L-Arċisqof ta' Lima, fil-Perù, qaddes quddiesa b'differenza nhar il-Ħadd li għadda, hekk kif il-kongregazzjoni li kellu tħares lejh minn fuq il-bankijiet ma kinitx waħda ħajja. L-Arċisqof Carlos Castillo mela l-knisja, inkluż il-bankijiet u l-ħitan, bix-xbiehat ta' xejn inqas minn 5,000 persuna li mietu bil-Covid-19. Waqt l-omelija huwa kellu kliem iebes għas-sistema tas-saħħa tal-pajjiż, li qal hija bbażata fuq l-egotiżmu u l-kummerċ, u mhux fuq il-ħniena u s-solidarjetà man-nies. Qal li l-agħar żmien għadu ġej, u li tkun traġedja jekk minflok ir-ritratti li hemm fil-knisja llum, ikun hemm eluf ta' ritratti oħra ta' dawk li mietu bil-ġuħ. Fil-Perù mietu minn tal-anqas 6,400 persuna bil-Covid-19, waqt li mal-225,000 ġew infettati.